Аддзел адукацыі, спорту і турызму

Чачэрскага райвыканкама

Дзяржаўная ўстанова адукацыі

«Нісімкавіцкі яслі-сад – базавая школа Чачэрскага раёна»

План-канспект урока па прадмету “Асновы бяспекі жыццядзейнасці”

па тэме: “Бяспечнае асяроддзе дома.

Паводзіны дома ў выпадку адсутнасці дарослых”

Падрыхтавала: настаўнік

пачатковых класаў

Казіначыкава Н.В.

агр.Нісімкавічы

2018

**Асновы бяспекі жыццядзейнасці**

**Тэма:** “Бяспечнае асяроддзе дома. Паводзіны дома ў выпадку адсутнасці дарослых”

**Мэта і задачы:** азнаёміць з правіламі бяспечных паводзін дома ў выпадку адсутнасці дарослых; фарміраваць уменне арганізоўваць бяспечную жыццядзейнасць ва ўмовах вымушанага адзіноцтва; выхоўваць самастойнасць, культуру паводзін.

**Тып урока:** вывучэнне новага матэрыялу.

**Форма арганізацыі ўрока:** франтальная, калектыўная.

**Прыёмы навучання:** тлумачэнне, разважанне.

**Метады навучання:** славесныя (апавяданне, гутарка); наглядныя (дэманстрацыя, прэзентацыя); практычныя (разнастайныя практыкаванні).

**Ход урока**

**І.Арганізацыйны момант.**

* Гульня «Так ці не»

Мову родную шаную? (Так.)

На ўроку не сумую? (Так.)

I выдатна я працую? (Так.)

Будзем добра працаваць

I не будзем сумаваць!

* *Праверка гатоўнасці да ўрока.*

**ІІ.Мэтапакладанне.Матывацыя.**

- Сёння мы з вамі сабраліся, каб пагаварыць пра вельмі важнае - пра бяспеку. А хто з вас ведае, што такое бяспека? Адкажыце сваімі словамі. *(адказы дзяцей)*

- Давайце я прачытаю больш дакладнае азначэнне гэтага слова. «Бяспека - гэта калі няма пагрозы здароўю і жыццю, ёсць ахова ад небяспекі». *(Слайд 1)*

- Дзе і што можа пагражаць нашаму здароўю і жыццю? *(на дарозе, на рацэ, двары, у лесе) -* Правільна. А дзе мы з вамі знаходзімся больш за ўсё часу акрамя школы? *(дома)* - Так, а гэта значыць і небяспека нас там чакае кожны дзень, асабліва ў адсутнасць дарослых. Таму назва нашага ўрока «Бяспечнае асяроддзе дома. Паводзіны дома ў выпадку адсутнасці дарослых». *(Слайд 2)* Сёння мы з вамі навучымся правільна паводзіць сябе дома, калі па нейкіх умовах вы засталіся адны.

**ІІІ. Гутарка “Адзін дома”.** *(Слайд 3)*

— Хто заставаўся дома адзін? З якой прычыны?  
— Чым вы займаліся, калі заставаліся ў хаце без дарослых?

— Што можа быць для дзяцей небяспечным? (лекі, запалкі, электрапрыборы , газавая пліта, …, неезнаёмыя людзі. )  
— Як сябе паводзілі, калі ў дзверы званілі незнаёмыя людзі? *(адказы дзяцей)*

*Прагляд фрагмента казкі “Волк и семеро козлят” (Слайд 4), абмеркаванне паводзін герояў таго, каго і чаму неабходна лічыць станоўчым/адмоўным героем. Падрыхтоўка адказаў на пытанні: — Чаму небяспечна ўпускаць у дом незнаёмых людзей? Як могуць такія людзі даведацца, што вы адны дома? Фармуляванне высновы: у жыцці ўзнікаюць непрадбачаныя сітуацыі,калі трэба прымаць рашэнне самому, без чужой дапамогі. Памятай! Ні пры якіх умовах не адчыняй дзверы незнаёмаму чалавеку, калі ты дома адзін.*

**ІV. Паведамленне настаўніка.**

*Праслухоўванне кароткай інфармацыі аб тым, што дарослыя людзі праяўляюць у адносінах да дзяцей часцей за ўсё любоў і клопат. Аднак у жыцці сустракаюцца і небяспечныя людзі: у грамадстве ёсць тыя,  
хто парушае законы, тыя, хто мае адхіленні ў псіхіцы  
і здзяйсняе гвалт (насилие) над іншымі. Паведамленне аб тым, што распаўсюджаным відам правапарушэнняў з’яўляюцца кватэрныя крадзяжы.  
Злачынцы імкнуцца трапіць у жыллё тады, калі ў ім  
няма дарослых.*

*Азнаямленне з правіламі бяспекі ў час знаходжання дома без дарослых: чытанне памяткі, падрабязны разбор яе пунктаў (правілы запісаны на дошцы).* *Падрыхтоўка адказаў на пытанне: — Што рабіць, калі ў кватэры няма тэлефона?* (*Паклікаць на дапамогу з акна.*) *Азнаямленне з нумарам тэлефона (102 — міліцыя), патэлефанаваўшы на які можна атрымаць дапамогу.*

**V.Музыкальная фізкультмінутка.** *(Слайд 5)*

**VІ.Замацаванне атрыманых ведаў.**

* *Выкананне заданняў у сшытку (с.6-8), накіраваных на праверку ведаў аб бяспечных паводзінах дома ў выпадку адсутнасці дарослых, умення правільна сябе паводзіць, калі ў дзверы звоніць незнаёмы чалавек. Запіс нумара тэлефона міліцыі. (Слайд 6)*
* *Запамінанне алгарытму дзеянняў пры званку ў дзверы, званку па тэлефоне, спробе пранікнення ў кватэру чужога чалавека.*
* *Разыгрыванне жыццёвых сітуацый, якія могуць узнікнуць у адсутнасці дарослых.*

**VІІ.Падвядзенне вынікаў. Рэфлексія.**

* *Адказы на пытанні па тэме ўрока. (Слайд 7)*
* *Сёння на ўроку я даведаўся ...*

*Сёння на ўроку мне было цікава ...*

*Сёння на ўроку мне было цяжка ...*

*Сёння на ўроку мне запомнілася ... (Слайд 8)*